b'\n_START_ARTICLE_\nAlgimantas Jakimavi\xc4\x8dius\n_START_PARAGRAPH_\nAlgimantas Jonas Jakimavi\xc4\x8dius (g. 1939 m. bir\xc5\xbeelio 23 d. Kazli\xc5\xa1kis, Pand\xc4\x97lio vals\xc4\x8dius) \xe2\x80\x93 Lietuvos entomologas, biomedicinos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1963 m. baig\xc4\x97 Lietuvos \xc5\xbeem\xc4\x97s \xc5\xabkio akademij\xc4\x85. 1970 m. apgyn\xc4\x97 disertacij\xc4\x85 \xe2\x80\x9eParazitiniai pl\xc4\x97viasparniai - brakonidai (Hymenoptera, Brakonidae) Lietuvos TSR soduose\xe2\x80\x9c, biologijos moksl\xc5\xb3 kandidatas._NEWLINE_1966\xe2\x80\x932003 m. dirbo Zoologijos ir parazitologijos institute (nuo 1989 m. Ekologijos institutas), nuo 1987 m. instituto mokslinis sekretorius. 2006 m. Lietuvos entomolog\xc5\xb3 draugijos narys.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 tyrim\xc5\xb3 sritis \xe2\x80\x93 pl\xc4\x97viasparni\xc5\xb3 vabzd\xc5\xbei\xc5\xb3 brakonid\xc5\xb3 sistematika, trofiniai ry\xc5\xa1iai, sudar\xc4\x97 brakonid\xc5\xb3 r\xc5\xab\xc5\xa1i\xc5\xb3 nustatymo rakt\xc4\x85, apib\xc5\xabdino apie 20 nauj\xc5\xb3 r\xc5\xab\xc5\xa1i\xc5\xb3, vien\xc4\x85 gent\xc4\xaf (Lituania Jakim, 1968 m.) Tyr\xc4\x97 zoologijos mokslo raid\xc4\x85 Lietuvoje, para\xc5\xa1\xc4\x97 apie 450 zoolog\xc5\xb3 biogram\xc5\xb3.'